{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":7,"n_cols":6,"rows_kept":7,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zeinteresiranom javnošću o Nacrtu Pravilnika o jestivim uljima i mastima"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"SELIME LJUBIJANKIĆ DELONGA","I. OPĆE ODREDBE,\nČlanak 1.","Potrebno navesti da se ne odnosi na ulja od ploda i komine maslina","Prihvaćen","Poštovana,\nzahvaljujemo i uvažavamo prijedlog.\nS poštovanjem,\nMinistarstvo poljoprivrede"]
[2,"SELIME LJUBIJANKIĆ DELONGA","II. POSEBNE ODREDBE,\nČlanak 5.","4. Mješavine različitih vrsta i/ili kategorija ulja\n5. Aromatizirana ulja","Nije prihvaćen","Poštovana,\nzahvaljujemo na prijedlogu, ali isti ne možemo uvažiti. Naime, u članku 5. propisuju se kategorije ulja biljnog podrijetla ovisno o tehnološkom postupku koji se primjenjuje u proizvodnji. Definicija za mješavine različitih vrsta i/ili kategorija ulja i standardi kvalitete hrane za mješavine različitih kategorija ulja, propisani su u članku 12. Budući da pojam mješavine različitih vrsta i/ili kategorija ulja, između ostalog, uključuje i mješavinu ulja različitih vrsta, ali iste kategorije, isti se ne može svrstati u članak 5. kao jedna od kategorija ulja.\n\nVezno uz aromatizirana ulja, ista nisu predmet ovoga Pravilnika, te se mogu stavljati na tržište pod opisnim nazivom, primjerice proizvod na bazi suncokretovog ulja i bosiljka. Ukoliko je ulju dozvoljeno dodati neku od aroma, sukladno Uredbi (EZ) br. 1334/2008 o aromama i nekim sastojcima hrane s osobinama aroma za upotrebu u i na hrani, istu je potrebno istaknuti u popisu sastojaka. Takav proizvod je predmet ovog Pravilnika te se na njega primjenjuju propisani zahtjevi kvalitete ovisno o vrsti i kategoriji ulja koja je posrijedi.  \nS poštovanjem,\nMinistarstvo poljoprivrede"]
[3,"SELIME LJUBIJANKIĆ DELONGA","II. POSEBNE ODREDBE,\nČlanak 12.","Aromatizirana Ulja\nČlanak \nAromatizirana Ulja su mješavine jedne ili više vrsta ulja i/ili kategorije ulja sa dodatkom aroma koje su definirane  Uredbom (EZ) br. 1334/2008 EUROPSKOG PARLAMENTA I VIJEĆ A od 16. prosinca 2008. o aromama i nekim sastojcima hrane s osobinama aroma za upotrebu u i na hrani. Aromatoizirana ulja se stavljaju na tržište pod nazivom koji uključuje nazive ulja prema biljnoj vrsti i kategoriji od kojih je mješavina sastavljena i naziva dodatka : \nnpr. Aromatizirano hladno prešano (naziv biljne vrste ) ulje s  ( naziv dodatka). \nAroma mora biti topiva u mastima i može se dodati ulju u maksimalnoj količini do 0,5%. \n(2) Aromatizirana ulja moraju udovoljavati slijedećim zahtjevima:\nda su karakteristične boje\nda su miris i okus karakteristični za vrstu dodatka, bez stranog i/ili užeglog mirisa i okusa\nda ne sadrže više od 2 % slobodnih masnih kiselina (izraženih kao oleinska kiselina)\nda peroksidni broj nije veći od 7 mmola O2/kg ulja\nda sadrže najviše 0,4 % vode  i\n da sadrže najviše 0,05 % netopivih nečistoća.","Prihvaćen","Poštovana,\nzahvaljujemo na prijedlogu, ali aromatizirana ulja nisu predmet ovoga Pravilnika, kao ni općenito ulja sa dodacima.\nS poštovanjem,\nMinistarstvo poljoprivrede"]
[4,"SELIME LJUBIJANKIĆ DELONGA","II. POSEBNE ODREDBE,\nČlanak 14.","... stavljaju se na tržište pod nazivom \" biljna mast\" ili \"margarin\"","Prihvaćen","Poštovana,\nzahvaljujemo na prijedlogu, ali isti ne možemo uvažiti. Naime, članak 14. definira biljne masti, dok margarini spadaju pod mazive masti koje su uređene Uredbom (EU) br. 1308/2013 o uspostavljanju zajedničke organizacije tržišta poljoprivrednih proizvoda. Sukladno predmetnoj Uredbi, margarini su definirani kao proizvodi dobiveni od biljnih i/ili životinjskih masti. \nS poštovanjem,\nMinistarstvo poljoprivrede"]